Մարկ Ֆլեկկեն

**Մարկ Ֆլեկկեն** (; ), հոլանդացի ֆուտբոլիստ, «Բրենտֆորդ» ակումբի և Նիդերլանդների ազգային հավաքականի դարպասապահ։

## Վաղ տարիներ
Ֆլեկկենը մեծացել է Բոհոլցում (Նիդեռլանդներ), Գերմանիայի հետ սահմանին։ Նա ֆուտբոլային ընտանիքից է՝ նրա ծնողները՝ Ռենեն և Էնին, իրենք են ֆուտբոլ խաղացել, իսկ կրտսեր եղբայրը՝ Ռոյը, նույնպես խաղում է դարպասապահի դիրքում։

## Ակումբային կարիերա
### «Ալեմաննիա» և «Գրոյտեր Ֆյուրտ»
Ֆլեկկենը իր կարիերան սկսել է Բոհոլցի երիտասարդական թիմում, այնուհետև տեղափոխվել է հոլանդական «Ռոդա» ակումբի երիտասարդական ակադեմիա։ 2009 թվականին նա սահմանից այն կողմ տեղափոխվեց Աախենի «Ալեմաննիայի» երիտասարդական թիմ։ 2011 թվականի սեպտեմբերի 22-ին Ֆլեկկենը ստորագրեց իր առաջին մասնագիտական պայմանագիրը։

2012/13 մրցաշրջանի երրորդ լիգայի ձմեռային ընդմիջման ժամանակ Ֆլեկկենը մեկնարկային դարպասապահ նշանակվեց մարզիչ Ռենե վան Էկի կողմից այն բանից հետո, երբ ֆինանսապես անապահով ակումբը բաժանվեց Մայքլ Մելքայից։ Ֆլեկկենն իր նորամուտը նշել է 2013 թվականի հունվարի 26-ին «Սաարբրուկենի» դեմ տնային խաղում (2:0)։

2013/14 մրցաշրջանից առաջ Ֆլեկկենը տեղափոխվեց «Գրոյտեր Ֆյուրտ»։ Այնտեղ նա երեք տարվա ընթացքում խաղացել է ընդամենը երեք հանդիպում և հանդես է եկել որպես պահեստային դարպասապահ Վոլֆգանգ Հեսլից և Սեբաստիան Միլիցից հետո։

### «Դույսբուրգ»
2016 թվականի հունիսի 12-ին Ֆլեկկենը պայմանագիր կնքեց «Դույսբուրգի» հետ։ Նույն թվականի օգոստոսի 7-ին նա գոլի հեղինակ է դարձել «Օսնաբրյուկի» դեմ ոչ-ոքիով (1:1) անկյունայինի հարվածից հետո, երբ վերջին րոպեին մտել է մրցակցի տուգանային հրապարակ։ 2018-ի փետրվարին Ֆլեկկենը գոլ բաց թողեց «Ինգոլշտադտի» դեմ Երկրորդ Բունդեսլիգայի խաղում, երբ նա սխալմամբ շրջվեց խաղից՝ իր շշից ջուր խմելու համար։

### «Ֆրայբուրգ»
2018 թվականի մայիսի 14-ին հայտարարվեց, որ Ֆլեկկենը կմիանա «Ֆրայբուրգին»։ Լինելով Ալեքսանդր Շվոլովի փոխարինողը 2018/19 մրցաշրջանի ընթացքում, նրան թույլատրվեց իր նորամուտը նշել «Նյուրնբերգի» դեմ վերջին տուրում։ 2020/21 մրցաշրջանի մեկնարկից առաջ Շվոլովը լքեց թիմը, և Ֆլեկկենը նշանակվեց նոր հիմնական դարպասապահ, բայց կարճ ժամանակ անց արմունկի բարդ վնասվածք ստացավ «Վալդհոֆի» դեմ ազգային գավաթի խաղից առաջ տաքացման ժամանակ և արդյունքում բաց թողեց ամբողջ մրցաշրջանը։ Դարպասում նրան այն ժամանակ փոխարինեց Ֆլորիան Մյուլլերը, որը վարձակալությամբ վերցվեց «Մայնց 05»-ից։ Նա մեկնարկային կազմ է վերադարձել 2021 թվականի մայիսի 9-ին՝ մինչ այդ նա վերականգնել է իր խաղային պրակտիկան Ֆրայբուրգի ֆարմ ակումբում՝ Southwest regional League-ում։

### «Բրենտֆորդ»
2023 թվականի մայիսի 31-ին Ֆլեկկենը 11 մլն ֆունտի դիմաց տեղափոխվեց անգլիական «Բրենտֆորդ» ակումբ։

## Կարիերան հավաքականում
Ֆլեկկենը հրավիրվել է Նիդերլանդների ազգային հավաքական՝ մասնակցելու 2022 թվականի Աշխարհի առաջնության ընտրական փուլի Չեռնոգորիայի և Նորվեգիայի դեմ խաղերին, համապատասխանաբար, 2021 թվականի նոյեմբերի 13-ին և 16-ին։

Ֆլեկկենը Հոլանդիայի ազգային հավաքականի կազմում նորամուտը նշել է 2022 թվականի մարտի 26-ին Դանիայի հավաքականի դեմ ընկերական խաղում՝ դուրս գալով մեկնարկային կազմում։

## Վիճակագրություն
### Ելույթներ ակումբների համար

### Ֆլեկկենի հանդիպումները Նիդերլանդների հավաքականի կազմում

**Ընդհանուր՝ 6 խաղ / բաց է թողել 7 գոլ՝ 4 հաղթանակ, 2 ոչ-ոքի, 0 պարտություն:**

## Ծանոթագրություններ

 
Կատեգորիա:Անգլիայի լեգեոներ ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Բրենտֆորդի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆրայբուրգի ֆուտբոլիստներ